el el el el el el el el el el el el el el el el en el el el el el el el el el el el el el el el el el el el el el el el el el el el el el el el el
Ο όρος άλμα τριπλούν έχει καθιερωθεί ευρύτατα έναντι του τριπλού (για την ακρίβεια θα έπρεπε να είναι άλμα τριπλό ή ακόμα καλύτερα τριπλό άλμα). Οι παραπάνω όροι όμως δεν χρησιμοποιούνται για να περιγράψουν το συγκεκριμένο άθλημα. Μια απλή έρευνα στο διαδίκτυο το αποδεικνύει . Όμοια περίπτωση έχουμε με τον όρο άλμα εις μήκος το οποίο έχει καθιερωθεί έναντι του γραμματικά ορθότερου άλμα σε μήκος ή άλμα κατά μήκος ή και ο όρος άλμα επί κοντώ έναντι του όρου άλμα με κοντάρι. Οπότε διαφωνώ με την διαγραφή της κατηγορίας και τα αντίστοιχα λήμματα θα πρέπει να κατηγοριοποιούνται εδώ. --Nikoguardσυζήτηση 06:07, 20 Σεπτεμβρίου 2012 (UTC)
Συμφωνώ. Πρόκειται για όρο που έχει επικρατήσει στην καθομιλουμένη. Πλέον το "τριπλούν" χρησιμοποιείται ως ουσιαστικό. Χρησιμοποιείται στον ηλεκτρονικό και έντυπο τύπο και από τους ανθρώπους του αγωνίσματος.
Αντιγόνη (συζήτηση) 14:57, 20 Σεπτεμβρίου 2012 (UTC)
Προφανώς δεν έχετε καταλάβει τι λέω. Φυσικά και το άλμα είναι εις τριπλούν και όχι εις τριπλό. Αλλά το τριπλούν κλίνεται, και όπως λέμε άλτες του μήκους έτσι λέμε και άλτες του τριπλού. Διότι είναι το τριπλούν, του τριπλού, κλπ. Dimboukas (συζήτηση) 15:03, 20 Σεπτεμβρίου 2012 (UTC)
Για να το διασαφηνίσω κι άλλο, το τριπλούν είναι απλά ένας αρχαίος συνηρημένος τύπος. Στα αρχαία και την καθαρεύουσα είναι ὁ τριπλοῦς, τὸ τριπλοῦν, και όλα αυτά κλίνονται τοῦ τριπλοῦ (αρσ.), τοῦ τριπλοῦ (ουδ.), κλπ. Dimboukas (συζήτηση) 15:08, 20 Σεπτεμβρίου 2012 (UTC)
Το ζήτημα δεν είναι γραμματικής. Άλτες του τριπλούν είναι ο όρος που χρησιμοποιείται στο χώρο του αγωνίσματος, στο χώρο του στίβου, στο χώρο της δημοσιογραφίας, γενικά στους χώρους που ασχολούνται συστηματικά με το Άλμα τριπλούν. Άν επικρατήσει να λέγεται διαφορετικά σε αυτούς τους χώρους, ας το αλλάξουμε και εδώ, αλλά όχι νωρίτερα.
Αντιγόνη (συζήτηση) 15:33, 20 Σεπτεμβρίου 2012 (UTC)
Η Αντιγόνη έχει απόλυτο δίκιο. Παρακαλώ λοιπόν μετακινήσεις κατηγοριών και λημμάτων, όταν δεν υπάρχει ΕΜΦΑΝΕΣ γραμματικό σφάλμα, να γίνονται κατόπιν συζήτησης και όχι αυθαίρετα, επειδή κάποιος αποφάσισε έτσι. --Ttzavarasσυζήτηση 15:38, 20 Σεπτεμβρίου 2012 (UTC)
Μα τι λέτε τώρα ότι το άλτες του τριπλούν δεν είναι ΕΜΦΑΝΕΣ γραμματικό σφάλμα!! Όσο εμφανές γραμματικό σφάλμα είναι το άλτες του μήκος είναι και αυτό! Ας γράψουμε, για να είναι σωστό, αν θέλετε, άλτες εις τριπλούν, αλλά όχι άλτες του τριπλούν! Στην ονομαστική είναι το τριπλούν, στη γενική του τριπλού. Dimboukas (συζήτηση) 15:42, 20 Σεπτεμβρίου 2012 (UTC)
Το άλμα είναι τριπλούν, τριπλό δηλαδή ή το τριπλούν άλμα. Αλλά είναι του τριπλού άλματος. Όχι του τριπλούν άλματος ή του άλματος του τριπλούν! Dimboukas (συζήτηση) 15:45, 20 Σεπτεμβρίου 2012 (UTC)
Όχι. Αυτό που λέει η Αντιγόνη και έχει περάσει και ως ορολογία είναι ότι ο όρος είναι "άλμα εις τριπλούν" εξ ου και έχει περάσει ο όρος στη γενική "άλματος τριπλούν". Ο όρος "άλμα εις τριπλούν" έχει ως γενική "του άλματος εις τριπλούν" και ως εμπρόθετος επιρρηματικός προσδιορισμός δεν κλίνεται ακολουθώντας τη λέξη που προσδιορίζει, εξ όσων θυμάμαι από τη γραμματική. Κάνω λάθος κάτι; Προφανώς αν ήταν απλός επιθετικός προσδιορισμός θα ήταν "του άλματος τριπλού" αλλά τότε προς τι να παραμείνει ως "άλμα τριπλούν" και όχι "τριπλούν άλμα"; --Ttzavarasσυζήτηση 16:17, 20 Σεπτεμβρίου 2012 (UTC)
Δεν έχει περάσει ο όρος άλματος τριπλούν όπως δεν έχουν περάσει οι όροι άλματος ύψος και άλματος μήκος. Όλα αυτά είναι λανθασμένα. Ως προσδιορισμός θα ήταν σωστός αν γράφαμε άλτες εις τριπλούν, ή άλτες του εις τριπλούν. Νομίζω όμως ότι αυτά είναι αχρήστως περίπλοκα. Έτσι όπως είναι ονομασμένη η παρούσα κατηγορία εννοείται άλτες του τριπλού όπου το τριπλούν είναι ένα ουσιαστικοποιημένο επίθετο από το τριπλούν άλμα. Θέλω να ξεκαθαρίσω ότι δεν αμφισβητώ την επικράτηση της λέξης τριπλούν· απλά δεν φανταζόμουν ότι θα αντιδρούσαν τόσοι χρήστες για κάτι τόσο αυτονόητο. Dimboukas (συζήτηση) 16:33, 20 Σεπτεμβρίου 2012 (UTC)
Με τη "μανία" απλοποιήσεων που διακατέχει την εποχή απλά παραλείπεται το "εις". Βλέποντάς το έτσι (χωρίς το "εις" εννοώ) προφανώς γραμματικά έχεις δίκιο. Σκέψου όμως ότι το "άλτες του τριπλού" είναι, στην πραγματικότητα, "άλτες του εις τριπλούν". Εν πάση περιπτώσει, ακόμη και διαιώνιση του λάθους να είναι, προτιμητέο στη ΒΠ είναι να χρησιμοποιείται ο καθιερωμένος στη βιβλιογραφία όρος και όχι η διόρθωσή του... (δυστυχώς, όπως γράφει και άλλος χρήστης). --Ttzavarasσυζήτηση 16:45, 20 Σεπτεμβρίου 2012 (UTC)
Εγκυκλοπαίδεια είναι η Βικιπαίδεια, και πρέπει να γράφει το σωστό. Και αν κοιτάξεις στο γκουγκλ, ακόμη και σε ειδήσεις, ξέρεις πόσοι λένε το πλαγκτόν, του πλαγκτόν; Τι σημαίνει αυτό, ότι δεν πρέπει να υπερασπιστούμε το σωστό; Και στο κάτω κάτω, δεν είναι καθιερωμένο το άλτες του τριπλούν. Dimboukas (συζήτηση) 17:48, 20 Σεπτεμβρίου 2012 (UTC)
Όχι φίλε Dimboukas, ο όρος άλτες του τριπλούν είναι καθιερωμένος και φαίνεται καθαρά εδώ και εδώ ανεξάρτητα από το ποιός είναι ορθότερος γραμματικά. Η βικιπαίδεια είναι εγκυκλοπαίδεια που δεν ψάχνει να βρει την αλήθεια αλλά την επαληθευσημότητα και αυτό είναι στοιχείο της επίσημης πολιτικής του εγχειρήματος. Με τόσο ευρεία χρήση του όρου άλτες του τριπλούν έναντι του άλτες του τριπλού από τρίτες πηγές, το επιχείρημα ότι το "άλτες του τριπλούν" είναι γραμματικά λάθος δεν είναι αρκετά ισχυρό. --Nikoguardσυζήτηση 19:08, 20 Σεπτεμβρίου 2012 (UTC)
Κι εγώ μπόρεσα να βρω χιλιάδες του τριπλού λίγο αλλάζοντας την αναζήτηση, εδώ. Ανεξάρτητα της θέσης της Βικιπαίδειας, είναι υποχρέωσή της, εφόσον υπάρχουν χρήστες που τυχαίνει ενίοτε να βρουν κανα λάθος, να τα διορθώνει. Το του τριπλούν είναι ένα λάθος, διαδεδομένο μεν, ξεκάθαρο δε· πρέπει λοιπόν να το υπερασπιστούμε σε μία εγκυκλοπαίδεια; Dimboukas (συζήτηση) 21:16, 20 Σεπτεμβρίου 2012 (UTC)